Tifel ta’ 14-il sena weġġa’ gravi għajnejh wara inċident lejlet il-festa ta’ San Nikola fis-Siġġiewi. Stqarrija tal-Pulizija spjegat li l-ewwel stħarriġ wera li l-bieraħ filgħaxija t-tifel kien qed jilgħab b’xi sufarelli fi Triq Dun Ġużepp Aquilina, is-Siġġiewi. Jidher li s-sufarelli tpoġġew fi flixkun tal-ħġieġ li sploda u weġġa’ lit-tifel. It-tifel ittieħed l-isptar Mater Dei għall-kura fejn ġie ċertifikat li qed isofri minn ġrieħi gravi. Fi stqarrija il-Kunsill Lokali tas-Siggiewi appella lill-awtoritajiet biex jinvestigaw il-każ u ħeġġeġ lil min għandu xi informazzjoni dwar kif seħħ l-inċident biex jikkoopera mal-Pulizija. Il-Kunsill esprima solidarjetà u fejqan ta’ malajr lit-tifel.